Paramount+

Paramount+ — Paramount Global şirkətinə məxsus abunə əsaslı yüksək keyfiyyətli internet yayım platformasıdır. ABŞ-da əvvəllər CBS All Access, Avstraliyada isə 10 All Access adı ilə fəaliyyət göstərib. Xidmət ilk dəfə 2014-cü ildə istifadəyə verilib və əsasən CBS, Nickelodeon, MTV, Comedy Central, BET, Showtime, Smithsonian Channel və Paramount Pictures kimi tanınmış studiyaların arxivlərindən ibarət məzmun təqdim edir.

Başlanğıcda yalnız CBS telekanalının yerli filiallarının canlı yayımını və arxiv verilişlərini təqdim edən platforma, 2016-cı ildən etibarən orijinal serial və spin-off şoular istehsal etməyə başlayıb. İlk orijinal layihələr arasında Yaxşı döyüş, Böyük qardaş və Ulduz yolu: Kəşf kimi məşhur seriallar var idi.

2018-ci ildə Avstraliyada 10 All Access adı ilə təqdim olunaraq yerli Network 10 kanalının məzmununu da əlavə etdi. 2019-cu ildə CBS və Viacomun birləşməsindən sonra MTV, Nickelodeon və digər Viacom brendlərinin məzmunları da platformaya daxil edildi.

2021-ci il martın 4-də platforma yenidən brendləşərək Paramount+ adını aldı və fəaliyyət sahəsini Avstraliya, Latın Amerikası və Avropaya genişləndirdi. Xidmət eyni zamanda CBS News 24/7, CBS Sports HQ, BET+ və reklam dəstəkləyən pulsuz platforma olan Pluto TV ilə birgə çalışır.

Hazırda Paramount+ 79 milyon ödənişli istifadəçi ilə dünyanın ən populyar yayımlama platformalarından biri sayılır.

2019-cu ildə CBS ilə Viacom-un birləşməsindən sonra, Comedy Central, MTV, Nickelodeon və digər Viacom brendlərinə aid məzmunlar platformaya əlavə olundu. Nəticədə, 2021-ci il martın 4-də xidmət yenidən brendləşdirilərək Paramount+ adını aldı. Yeni ad Paramount Pictures kinostudiyasından götürülmüşdü və platforma digər Paramount brendləri ilə yanaşı fəaliyyət göstərən vahid yayım xidmətinə çevrildi. Brendləşmədən sonra Paramount+ Avstraliya, Latın Amerikası və Avropa ölkələrinə genişləndi.

Paramount+ eyni zamanda CBS-in xəbər və idman bölmələrinə aid rəqəmsal platformalar olan CBS News 24/7 və CBS Sports HQ, eləcə də BET və Tyler Perry Studios tərəfindən idarə olunan BET+ yayım xidmətinin “bacı platforması” sayılır. Bundan əlavə, Paramount+ reklam dəstəkləyən, pulsuz televiziya yayım xidməti olan Pluto TV ilə də əlaqəlidir. Pluto TV, Viacom-un CBS ilə birləşməsini başa çatdırmasından 9 ay əvvəl satın alınmışdı.

 İstinadlar 

Kateqoriya:Paramount Pictures
Kateqoriya:İnternet televiziya kanalları
Kateqoriya:2021-ci ildə yaranan saytlar
Kateqoriya:2014-cü ildə yaranan saytlar
Kateqoriya:Android proqramları
Kateqoriya:Striminq xidmətləri